Tai radijo ryšio sistemos, kurios klausos sutrikimų turintiems žmonėms suteikia galimybę pagerinti gebėjimą girdėti.
Paprastai sistemos įrangą sudaro vienas ar daugiau radijo siųstuvų ir vienas ar daugiau radijo imtuvų.
Ilgojo veikimo ciklo/nuolatinio siuntimo įrenginiai
Tai radijo įrenginiai, kurių veikimas grindžiamas trumpa delsa ir ilgojo veikimo ciklo signalų siuntimu.
Paprastai šie įrenginiai naudojami asmeninėse belaidėse garso ir multimedijos srautinio perdavimo sistemose garso ir vaizdo signalams bei garso ir vaizdo sinchronizavimo signalams perduoti kartu, judriojo ryšio telefonuose, automobilių arba namų laisvalaikio įrangoje, belaidžiuose mikrofonuose, belaidžiuose garsiakalbiuose, belaidėse ausinėse, radijo įrenginiuose, kuriuos nešiojasi asmuo, pagalbiniuose klausos prietaisuose, ausyje nešiojamuose klausymo prietaisuose, belaidžiuose mikrofonuose, naudojamuose koncertų ar kitų sceninių renginių metu, ir mažos galios FM siųstuvuose.
Induktyvieji įrenginiai
Tai radijo įrenginiai, artimojo lauko ryšiui ir nustatymui radijo bangomis naudojantys magnetinį lauką ir indukcinės kilpos sistemas.
Paprastai šie įrenginiai naudojami automobilių imobilizavimo, gyvūnų atpažinimo, pavojaus signalizavimo, kabelių paieškos, atliekų tvarkymo, asmens atpažinimo, belaidžio balso ryšio, prieigos kontrolės, artumo ir metalo jutiklių, apsaugos nuo vagystės, įskaitant radijo dažnių induktyviąsias apsaugos nuo vagystės sistemas, duomenų perdavimo į rankinius įrenginius, automatinio daiktų atpažinimo, belaidėse valdymo ir automatinėse kelių rinkliavos sistemose.
Trumpojo veikimo ciklo/patikimieji įrenginiai
Tai radijo įrenginiai, kurių veikimas grindžiamas mažu bendru spektro naudojimu ir trumpojo veikimo ciklo spektro prieigos taisyklėmis, siekiant užtikrinti labai patikimą spektro prieigą ir signalų siuntimą bendrai naudojamose juostose.
Paprastai šie įrenginiai naudojami pavojaus signalizavimo sistemose, kuriose pavojaus būsenai per atstumą nurodyti naudojamas radijo ryšys, taip pat pagalbos iškvietimo prietaisų sistemose, kurios suteikia galimybę nelaimės ištiktam asmeniui užmegzti patikimą ryšį.
Medicininių duomenų gavimo įrenginiai
Tai įrenginiai, naudojami ne balso duomenims perduoti iš neimplantuojamų medicinos priemonių ir į tas priemones pacientų stebėjimo, diagnozės ir gydymo tikslais sveikatos priežiūros įstaigose arba paciento namuose, kaip paskirta tinkamai įgalioto sveikatos priežiūros specialisto.
PMR446 įrenginiai
Tai nešiojamoji įranga (nenaudojama kaip bazinė stotis arba kartotuvas), kurioje integruotos antenos naudojamos tik siekiant užtikrinti kuo geresnį dalijimąsi duomenimis ir sumažinti trukdžius.
PMR446 įranga veikia mažo nuotolio tiesioginio ryšio režimu ir nenaudojama nei kaip tinklo infrastruktūros dalis, nei kaip kartotuvas.
Nustatymo radijo bangomis įrenginiai
Tai objekto vietos, greičio ir (arba) kitų savybių nustatymo įrenginiai arba įrenginiai su tais parametrais susijusiai informacijai gauti.
Paprastai tokioms charakteristikoms gauti atliekami matavimai nustatymo radijo bangomis įranga.
Nustatymo radijo bangomis įrenginiai neapima jokių tiesioginių dviejų ar daugelio punktų radijo ryšių.
Radijo dažninio atpažinimo (RFID) įrenginiai
Tai žymeniu ir (arba) užklausikliu grindžiamos radijo ryšio sistemos, kurias sudaro (i) prie gyvų arba negyvų objektų tvirtinami radijo įrenginiai (žymenys) ir (ii) siųstuvo ir imtuvo įrenginiai (užklausikliai), kuriais suaktyvinamas žymuo ir priimami jo siunčiami duomenys.
Paprastai šie įrenginiai naudojami daiktų buvimo vietai sekti ir jiems atpažinti, pvz., elektroniniam prekių stebėjimui (EAS), taip pat duomenims, susijusiems su daiktais, prie kurių tvirtinami žymenys, rinkti ir perduoti; žymenys gali būti be baterijų, naudojami su pagalbine baterija arba maitinami iš baterijos.
Užklausiklis žymens atsaką patvirtina ir perduoda į pagrindinę sistemą.
Europos Sąjungos oficialusis leidinys
Pagalbiniai klausos prietaisai
LT
Tai aktyviųjų implantuojamų medicinos priemonių radijo ryšio mazgas (prireikus su periferiniais įrenginiais), kurį ketinama chirurginiu ar medicininiu būdu visiškai arba iš dalies įterpti į žmogaus arba gyvūno kūną.
Aktyviosios implantuojamos medicinos priemonės apibrėžtos Tarybos direktyvoje 90/385/EEB (1).
L 29/20
Aktyviosios implantuojamosios medicinos priemonės
2022 2 10